יעקב איילי

יעקב איילי (נולד ב-7 בדצמבר 1957) הוא שחקן, מחזאי, תסריטאי, משורר וסופר ישראלי.

ביוגרפיה
יעקב איילי נולד במושב משמר השבעה. בוגר סטודיו למשחק ניסן נתיב בתקופת ניסן נתיב.

בתיאטרון
 כשחקן תיאטרון השתתף בהצגות בהבימה, הקאמרי, תיאטרון החאן, בית לסין ובתיאטראות מסחריים.
 המחזות הקצרים שכתב: "פגישה בקפה" ו"בעלי החוב" עלו על בימת תיאטרון "צוותא";
 מופע מפרי עטו בשם "גלויות מעולם ישר יותר" עלה בפסטיבל "תאטרונטו" 2001, בבימויו של אילן תורן;
 שני מחזות קצרים שכתב וביים, "סטירה" ו"פצע בים של כרישים", עלו בפסטיבל עכו 2005 והוא זכה במלגת התפנות למחזאי מבטיח, מטעם קרן התרבות אמריקה-ישראל
 המחזה "צרים" פרי עטו עלה באנסמבל הרצליה, בבימויו של עודד קוטלר.

בקולנוע ובטלוויזיה
 שיחק בסרטים מאחורי הסורגים, הקיץ של אביה, הדרך לעין חרוד, החולמים, צמות ואחרים. שיחק בסדרות הטלוויזיה על הברזלים, קפה פריז, לוויתן בחוף שרתון, לשון המראות ואחרות.
בשיתוף פעולה עם גל זייד כתב את התסריט לסרט תנועה מגונה, הסרט זכה בפרס הראשון בפסטיבל הסרטים הבינלאומי חיפה.
 כתב וביים את הסרט "חלונות", בתמיכת קרן הקולנוע הישראלי.

בשירה
 פרסם שירה בכתבי העת: איגרא, סימן קריאה, במאזנים ובמוספי ספרות בעיתונות היומית;
 ספר שיריו "שירי החול" יצא לאור, בהוצאת הקיבוץ המאוחד.
 קונטרס "הנה" בעריכת נתן זך הוקדש לשיריו;
 זוכה פרס אוניברסיטת חיפה לשירה ע"ש רון אדלר.

בפרוזה
 עלבון ולוחמה בשטח בנוי רומן, בהוצאת הקיבוץ המאוחד 2014 268 עמודים. הרומן מתרחש שמונה ימים לאחר יום השואה. מיכאל מעורב בתקריות רחוב, ויוצא למסע להבאת צדק.
 ספר סיפורים לילדים פרי עטו מיקי, אני ועליי יצא בהוצאת כתר וצוין לשבח על ידי ועדת פרס זאב לספרות ילדים ונוער.

קישורים חיצוניים

 
 
 
 יעקב איילי, באתר "הבמה"
  - שיר פרי עתו

הערות שוליים

שחקני קולנוע וטלוויזיה ישראלים
במאי תיאטרון ישראלים
שחקני תיאטרון ישראלים
בוגרי הסטודיו למשחק ניסן נתיב
מחזאים ישראלים
משוררים ישראלים
סופרים ישראלים
משמר השבעה: אישים
ישראלים שנולדו ב-1957